Iriomotės-Išigakio nacionalinis parkas
Iriomotės-Išigakio nacionalinis parkas (西表石垣国立公園; Iriomote-Ishigaki Kokuritsu Kōen) – Okinavos prefektūroje, Japonijoje, esantis nacionalinis parkas. Parkas įsikūręs aplink Jaejamos salas Rytų Kinijos jūroje. Parkas įkurtas 1972 m. kaip Iriomotės nacionalinis parkas (西表国立公園) ir apėmė Iriomotės, Kohamos, Kurošimos ir Taketomio salas. 2007 m. rugpjūtį saugoma teritorija buvo išplėsta iki Išigakio salos. Parke gyvena sparčiai nykstanti Iriomotės laukinė katė.